לוטרה חסרת-טופר אפריקאית

לוטרה חסרת-טופר אפריקאית (שם מדעי: Aonyx capensis) היא מין של לוטרה גדולה החיה באפריקה שמדרום לסהרה. היא הלוטרה השנייה בגודלה במים מתוקים (לאחר לוטרת ענק) ונפוצה בנהרות וביצות באפריקה, מיערות ועד לסוואנה, אך לא באזור קונגו.

לוטרה זו בעלת רגליים חזקות אך חסרות טפרים, תופעה שהעניקה לסוג את שמו. יש לה פרווה ארוכה חומה-אפורה. הבטן, הגרון והחלק התחתון של הפנים בהירים יותר. אורכה 113-163 ס"מ ומשקלה 13–36 ק"ג. הגולגולת מוארכת ומלאה שיניים חדות שנועדו לתפוס וללעוס את הטרף. יש לה זנב ארוך ועבה, המסייע לרדיפה מהירה במים וגם קרומי שחייה בין האצבעות.

למין זה נמצאו 6 תת-מינים:
A. c. capensisA. c. hindeiA. c. menelekiA. c. congicaA. c. microdonA. c. philippsiתת-המין A. c. congica'' נחשב לעיתים למין עצמאי.

הלוטרות חיות בבדידות יחסית, אך לעיתים נעות בזוגות עם צעיריהן. הן מאוד טריטוריאליות ויתקפו כל לוטרה שתיכנס לתחומן. הן נמצאות רוב הזמן במים, ובלילות נחות במאורות תת-קרקעיות. הלוטרות ניזונות בעיקר מדגים. עוד בתפריט: סרטנים, מכרסמים, עופות ודו-חיים קטנים. רוב הטרף ניצוד בתוך המים.

הטורפים המאיימים עליהן הם פיתונים, תנינים, אריות, צבועים ועיטמים.

ראו גם
לוטרה חסרת-טופר אסייתית

קישורים חיצוניים

הערות שוליים 

טקסונים שתוארו בידי היינריך רודולף שינץ
לוטרות
אתיופיה: יונקים
זמביה: יונקים
אוגנדה: יונקים
אריתריאה: יונקים
בעלי חיים שתוארו ב-1821
בעלי חיים בביצות אפריקה